stanford-oval/wikipedia huggingface dataset:
Andorran jalkapallomaajoukkue

Andorran jalkapallomaajoukkue on Andorran ruhtinaskunnan maajoukkue jalkapallossa. Se toimii Andorran jalkapalloliiton (Federació Andorrana de Fútbol) alaisuudessa. Andorra on melko uusi maa kansainvälisen jalkapallon ympyröissä, sillä se on ollut FIFA:n jäsen vasta vuodesta 1996 lähtien. Joukkueen heikko menestys johtuu pääosin maan pienestä väkiluvusta, sillä se on UEFA:n väkiluvultaan viidenneksi pienin jäsenmaa (vain Liechtenstein, San Marino, Gibraltar ja Färsaaret ovat pienempiä).
Andorra pelasi ensimmäisen virallisen ottelunsa Viroa vastaan vuonna 1996 häviten ottelun 6-1. Vuoden 2000 EM-karsinnoista lähtien Andorra on osallistunut jokaisiin EM- ja MM-karsintoihin saavuttaen kuitenkin hyvin vähän menestystä. Joukkue on voittanut koko historiansa aikana vain kolme ottelua, kaikki kotikentällään. Näistä vain yksi on tullut kansainvälisessä ottelussa, 1-0 voitto Makedoniaa vastaan karsinnoissa vuoden  2006 MM-kilpailuihin.
Pelaajia

Koldo (1998–2009)
Ildefons Lima (1997–)
Óscar Sonejee (1997–2015)
Marc Vales (2008–)
Aiheesta muualla

Lista otteluista 1996-2002
Eniten otteluita pelanneet, parhaat maalintekijät ja valmentajat
Anna Maria Luisa de’ Medici

Anna Maria Luisa de’ Medici, Antonio Franchin maalaama muotokuva vuosilta 1690–1691.
Anna Maria Luisa de’ Medici (11. elokuuta 1667 Firenze – 18. helmikuuta 1743 Firenze) oli Pfalzin vaaliruhtinatar ja Toscanan suurherttuakuntaa hallinneen Medicin suvun viimeinen edustaja. Hän testamenttasi Medicien vuosisatojen aikana keräämät taideaarteet Toscanan kruunun omaisuudeksi sillä ehdolla, että niitä ei siirrettäisi pois Firenzen kaupungista.
Anna Maria Luisan vanhemmat olivat Toscanan suurherttua Cosimo III ja Ranskan prinsessa Marguerite-Louise d’Orléans. Hänen puolisonsa oli vuodesta 1691 Pfalzin vaaliruhtinas Johan Vilhelm, mutta Cosimon järjestämä avioliitto oli lapseton. Kun Cosimo III alkoi vanhalla iällä pelätä dynastiansa sammumista, hän suunnitteli julistavansa Anna Maria Luisan ja tämän puolison kruununperillisikseen siinä tapauksessa että hänen poikansa eivät jättäisi perillisiä. Tämä suunnitelma ei kuitenkaan toteutunut Euroopan suurvaltojen vastustuksen vuoksi. Johan Vilhelm kuoli vuonna 1716 ja Anna Maria Luisa muutti seuraavana vuonna Pfalzin pääkaupungista Düsseldorfista takaisin Firenzeen. Kun Medici-suvun viimeinen hallitsija, Anna Maria Luisan veli Gian Gastone kuoli lapsettomana vuonna 1737, suurvallat nostivat Toscanan hallitsijaksi Lothringenin herttuan Frans Stefanin, mutta Medicien yksityisomaisuus periytyi Anna Maria Luisalle.
Anna Maria Luisa allekirjoitti lokakuussa 1737 Frans Stefanin kanssa sopimuksen, jonka mukaan Frans Stefanista tulisi hänen ainoa perillisensä sillä ehdolla, että Medicien taidekokoelmia ei koskaan siirrettäisi pois Firenzestä ja ne pidettäisiin yleisön nähtävillä. Anna Maria Luisan kuoltua vuonna 1743 muun muassa Uffizin taidegalleria, Palazzo Pittin huvila, Laurenziana-kirjasto, San Lorenzon kirkon Medici-kappeli ja niiden taidekokoelmat siirtyivät siten Toscanan valtion omaisuudeksi. Nykyään Firenzen kaupunki muistaa Anna Maria Luisaa maailmankuulun taidekeskittymän perustajana.
Anna Maria Luisan arveltiin pitkään kuolleen kuppaan. Vuonna 2012 hänen hautansa avattiin, jolloin jäännöksistä otetuista näytteistä ei löydetty viitteitä ainakaan pitkälle edenneestä kupasta. Vaihtoehtoisena kuolinsyynä on pidetty rintasyöpää.
Aiheesta muualla

Kuvia tai muita tiedostoja aiheesta Anna Maria Luisa de’ Medici Wikimedia Commonsissa
Bolnes

Bolnesin sijainti (vihreä) Ridderkerkin kunnassa.
Bolnes on kylä Ridderkerkin kunnassa Alankomaissa. Se sijaitsee IJsselmonden saarella yhden Reinjoen haaran, Nieuwe Maasin varrella, Rotterdamin kaupungin rajanaapurina. Vuonna 2004 Bolnesissa asui 7 300 henkeä. Talous nojasi aiemmin erityisesti maatalouteen ja myös telakkateollisuudella oli suuri merkitys. Telakat työllistivät runsaasti varsinkin siirtotyöläisiä vielä 1960-luvulla, mutta toiminta supistui 1970-luvulla kunnes viimeinenkin telakka suljettiin vuonna 1986. Maatalous on saanut väistyä laajentuvan ja tiivistyvän kaupunkirakentamisen tieltä. Bolnes on kadottanut suurimman osan työväenluokkaisesta kylämäisestä miljööstään. Itse kylä tarjoaa vähän työpaikkoja. Monet asukkaat pendelöivät Ridderkerkiin, Rotterdamiin tai Dordrechtiin. Julkinen liikenne on linja-autoyhteyden varassa, koko Ridderkerkin kunnassa ei ole ainuttakaan rautatieasemaa. Toisaalta Rotterdamin raitiotieverkosto ulottuu lähes kylän laidalle.
Anna Maria Perez de Taglé

Anna Maria Perez de Taglé
Anna Maria Francesca Enriquez Perez de Taglé (s. 23. joulukuuta 1990 San Francisco, Kalifornia) on flippiiniläis-yhdysvaltalainen teininäyttelijä, laulaja ja malli. Hän on tullut tutuksi muun muassa elokuvasta Camp Rock, jossa hän näytteli Ellaa sekä tv-sarjasta Hannah Montana, jossa näytteli Miley Stewartin kiusaajaa Ashley Dewittiä. Hän myös näyttelee uudessa Fame-elokuvassa.
Aiheesta muualla

Virallinen sivusto
Anna Maria Perez de Taglé Internet Movie Databasessa. (englanniksi)
Bolmen

| Bolmen |
| --- | --- |

Maanosa:  Eurooppa
Valtiot:  Ruotsi
Läänit:  Halland, Jönköping, Kronoberg
Maakunnat:  Småland
Kunnat:  Gislaved, Hylte, Ljungby, Värnamo
Koordinaatit:  56°55′00″N, 13°40′00″E
Vesistöalue ja valuma-alueen tietoja
Päävesistöalue:  Laganin vesistö
Valuma-alue:  Bolmånin valuma-alue
Laskujoki:  Bolmån
Järvinumero:  SE629511-136866
Mittaustietoja
Pinnankorkeus:  141,6 m
Pituus:  35  km
Leveys:  12  km 
Rantaviiva:  334  km 
Pinta-ala:  173,1227 km²
Tilavuus:  1,06999 km³
Keskisyvyys:  5,4 m
Suurin syvyys:  36 m
Valuma-alue:  1 640 km²
Saaria:  Bolmsö
 fiBolmen 
Bolmen on 173 neliökilometrin laajuinen järvi Ruotsin Smålandissa Gislavedin, Hylten, Ljungbyn ja Värnamon kuntien alueella. Se on maansa järvistä kymmenenneksi suurin ja sijaitsee noin 80 kilometriä Jönköpingistä etelään.
Bolmen
Bolmenissa on useita saaria, joista suurin on Bolmsö. Järven keskisyvyys on 5,4 metriä ja suurin syvyys 36 metriä. Bolmen on 141,6 metriä meren pinnan yläpuolella.
Boggy Depot

| Boggy Depot Jerry Cantrell |
| --- | --- | --- |

Studioalbumin tiedot
 Äänitetty : 1998
 Julkaistu: 31. maaliskuuta 1998
 Tuottaja(t): Jerry Cantrell   Toby Wright
 Tyylilaji: Grunge Alternative rock
 Kesto: 62.34
 Levy-yhtiö: Columbia Records
Jerry Cantrellin muut julkaisut
|   | 'Boggy Depot' 1998 | Degradation Trip 2002 |
Boggy Depot on Alice In Chains -yhtyeestä tunnetuksi tulleen kitaristi Jerry Cantrellin ensimmäinen sooloalbumi. Se julkaistiin vuonna 1998.
Kappaleet

Dickeye – 5.07
Cut You In – 3.23
My Song – 4.07
Settling Down – 6.12
Breaks My Back – 7.07
Jesus Hands – 5.37
Devil By His Side – 4.50
Keep The Light On – 4.49
Satisfy – 3.35
Hurt a Long Time – 5.41
Between – 3.37
Cold Piece – 8.29
Listasijoitukset

Albumi
| Vuosi | Lista | Sijoitus |
| --- | --- | --- |
| 1998 | Billboard Top 200 | 28 |

Singlet
| Vuosi | Single | Lista | Sijoitus |
| --- | --- | --- | --- |
| 1998 | "Cut You In" | Mainstream Rock Tracks | 5 |
| 1998 | "Cut You In" | Modern Rock Tracks | 15 |
| 1998 | "Dickeye" | Mainstream Rock Tracks | 36 |
| 1998 | "My Song" | Mainstream Rock Tracks | 6 |
Bolo-Fouta

| Bolo-Fouta |
| --- | --- |
 Bolo-Fouta
 Koordinaatit: 11°9′2″N, 7°48′19″W 
Valtio:  Mali
Alue:  Sikasson alue
Piiri:  Yanfolilan piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  185 km²
Väkiluku (2009):  4 400
Infobox OKVirheellinen NIMI-arvo: 
Bolo-Fouta on maalaiskunta Sikasson alueen Yanfolilan piirissä Malissa. Sen keskuskylä Doussoudiana sijaitsee 45 kilometriä Yanfolilasta itään. Kunnassa on 4 400 ja keskuskylässä 1 800 asukasta (vuonna 2009).
Bolo-Foutan kunnan pinta-ala on 185 neliökilometriä. Se rajoittuu idässä ja etelässä Yanfolilan piirin Djiguiya De Kolonin, lännessä Wassoulou-Ballén sekä pohjoisessa Bougounin piirin Faragouaranin ja Kouroulaminin kuntiin. Maisemaa leimaavat laaksot ja tasangot. Vesistöt virtaavat kohti Baouléjokea. Seutu kuuluu Sudanin vyöhykkeeseen. Luonnonvarainen kasvillisuus on metsä- ja pensassavannia.
Kuntaan kuuluu neljä kylää. Asukkaat ovat etupäässä fulbeja. Lisäksi on bambaroita, dogoneja, bozoja ja mandinkoja. Puhutuin kieli on bambara. Vallitsevat uskonnot ovat islam ja animismi.
Kunnan liikenneyhteydet ovat heikot. Paikallisia elinkeinoja ovat maanviljely, karjanhoito, metsästys, kalastus, keräily ja kaupankäynti. Tärkeimmät viljelykasvit ovat maissi, durra, hirssi, riisi ja fonio. Myytäväksi kasvatetaan puuvillaa, perunaa, jamssia, maapähkinää ja lehmänpapua. Tuotantoeläimiä ovat naudat, lampaat ja vuohet. Doussoudianassa ja Lamininassa pidetään viikoittaiset markkinat.
Palveluihin kuuluvat alakoulut, yläkoulu ja terveyskeskus. Vesihuolto käsittää kaivoja ja porakaivoja.
Brierin luku

Lukuteoriassa Brierin luku on luku, joka on sekä Rieselin luku että Sierpinskin luku, eli luku  n, jolle kaikilla  k\geq 1 sekä  n\cdot 2^{k}-1, että  n\cdot 2^{k}+1 ovat yhdistettyjä. Ensimmäiset tunnetut Brierin luvut ovat 878503122374924101526292469, 3872639446526560168555701047, 623506356601958507977841221247, ... A076335 OEIS-tietokannassa
Myös pienempiä Brierin lukuja saattaa olla olemassa, nämä ovat kuitenkin pienimmät tunnetut esimerkit.
Blitz (sarjakuvahahmo)

| Blitz |
| --- | --- |
Luoja(t):  Terry Kavanagh, Alex Suviek & Joe Rubinstein
Kustantamo:  Marvel
Ensiesiintyminen:  Web of Spider-Man #99 (1994)
Henkilötiedot
Oikea nimi:  Tuntematon
Status:  Aktiivinen
Ryhmäsidokset:  Uudet Suostuttelijat
Voimat:  Suuret fyysiset voimat
Blitz on Marvel-kustantamon sarjakuvissa esiintyvä superroisto, jonka ensiesiintyminen tapahtui amerikkalaisen Web of Spider-Man -lehden numerossa 99 (1993). Blitzin loivat Terry Kavanagh, Alex Suviek ja Joe Rubinstein.
Suomessa Blitz esiintyi ensimmäisen kerran Hämähäkkimies-lehden numerossa 9 (1994).
Historia

Vain vähän tiedetään Blitzin alkuperästä. Ei ole tiedossa miten hän sai voimansa tai mistä syystä hän valitsi superroiston uran. Hän teki itsensä tiettäväksi liittyessään Uusiin Suostuttelijoihin.
Kun Uudet Suostuttelijat palkkasivat Hopeasapelin entisen aviomiehen, palkkasoturi Muukalaisen tappamaan Veriruusun, juuri Blitz ja Ankerias lähetettiin tätä vastaan. Parivaljakko hyökkäsi Muukalaisen toimistoon yrittäen tuhota kaikenlaiset todisteet, jotka mustaisivat Uusien Suostuttelijoiden mainetta. Sattumalta myös Hämähäkkimies osui paikalle tehdessään omia tutkimuksiaan. Blitz ja Ankerias hyökkäsivät supersankarin kimppuun, mutta neuvokas Hämähäkkimies käänsi Ankeriaan sähköisyyden Blitziä vastaan.
Haihtuja pelasti kaksikon siirtämällä nämä turvaan Hämähäkkimiehen luota. Myöhemmin Veriruusu jäljitti Uudet Suostuttelijat näiden päämajalle ja Blitz, yhdessä Uusien Suostuttelijoiden Ulkorenkaan jäsenten kanssa riisui tämän aseista. Hämähäkkimies kuitenkin saapui paikalle luomassaan teräshaarniskassa ja onnistui voittamaan superroistot. Blitz luovutettiin myöhemmin poliisille.
Voimat ja varusteet

Blitz omaa suuret fyysiset voimat. Hänen arvellaan nostavan noin kymmenen tonnia.
Aiheesta muualla

Marvunapp-sivuston osuus Blitzistä (englanniksi)
Boggie

| Boggie |
| --- | --- |
 Boggie vuonna 2018
Henkilötiedot
Koko nimi:  Boglárka Csemer
Syntynyt: 30. marraskuuta 1986 (ikä 37) Budapest, Unkari
Kansalaisuus:  Unkari
Ammatti:  laulaja
Muusikko
Aktiivisena:  2009-
Tyylilajit:  popmusiikki 
Levy-yhtiöt:  Tom-Tom Records
Aiheesta muualla
Kotisivut
  [ Muokkaa Wikidatassa ] [ ohje ]  
Boglárka Csemer (s. 30. marraskuuta 1986 Budapest, Unkari), taiteilijanimeltään Boggie, on unkarilainen laulaja. Hän nousi julkisuuteen tammikuussa 2014 musiikkivideollaan "Nouveau Parfum". Musiikkivideon tarkoitus oli osoittaa, miten helppoa kuvanmuokkaus nykypäivän mediassa on.
Boggie voitti 28. helmikuuta 2015 unkarilaisen A Dal 2015 -laulukilpailun kappaleella "Wars for Nothing" ja tuli näin valituksi Unkarin edustajaksi vuoden 2015 Eurovision laulukilpailuun. Boggie kilpaili Eurovision laulukilpailun ensimmäisessä semifinaalissa 19. toukokuuta ja pääsi finaaliin. 23. toukokuuta pidetyssä finaalissa Boggie sijoittui 20:ksi.
Diskografia > Singlet

| Nimi | Vuosi | Listasijoitus> Unkari (Association of Hungarian Record Companies)  | Listasijoitus> Itävalta (Ö3 Austria Top 40)  | Listasijoitus> Islanti | Albumi |
| --- | --- | --- | --- | --- | --- |
| "Parfüm" / "Nouveau Parfum" | 2014 | 1 | — | — | Boggie |
| "Wars for Nothing" | 2015 | 16 | 64 | 45 | All Is One Is All |
Diskografia > Albumit

| Vuosi | Albumi | Listasijoitus> Unkari (MAHASZ Top 40) |
| --- | --- | --- |
| 2013 | Boggie Julkaistu: 13. huhtikuuta 2013  Julkaisija: Tom-Tom Records | 4 |
| 2014 | All Is One Is All Julkaistu: 24. lokakuuta 2014  Julkaisija: Tom-Tom Records | 5 |
| 2017 | 3 Julkaistu: 23. syyskuuta 2017  Julkaisija: Tom-Tom Records |  |
Art Donovan

Art Donovan vuonna 2010.
Arthur ”Art” Donovan, Jr. (5. kesäkuuta 1924 – 4. elokuuta 2013) oli yhdysvaltalainen amerikkalaisen jalkapallon pelaaja. Hän vietti neljä vuotta asepalveluksessa Yhdysvaltain merijalkaväessä toisessa maailmansodassa.
Donovan syntyi New Yorkin Bronxissa ja valmistui vuonna 1950 Boston Collegesta. Hän tuli 1950-luvulla tunnetuksi Baltimore Coltsista ja sai vuonna 1968 paikan Pro Football Hall of Famessa.
Vuonna 1987 ilmestyi Donovanin omaelämäkerta Fatso.
Asiakas

Ruokakauppa-asiakas.
Asiakas on henkilö, joka ostaa tuotteen tai palvelun sekä suorittaa sopimuksen mukaisen maksun. Maksu voidaan suorittaa sopimuksesta riippuen rahamääräisenä, tuotteina tai palveluina.
Asiakkaan luokittelu

Asiakas voi olla suora, epäsuora, sisäinen tai ulkoinen.
Suora asiakas toimii suoraan yrityksen tai yksityishenkilön kanssa. Yksinkertaisin tapaus on tuotteen tai palvelun tilaaja.
Epäsuora asiakas käyttää tuotetta tai palvelua, vaikkei ole suorassa yhteydessä toimittajan kanssa. Tuote voidaan myydä asiakkaalle tukku- tai vähittäisliikkeen kautta. Menekki kuihtuu erittäin nopeasti, jos ainoastaan tukun tyytyväisyydestä ollaan kiinnostuneita.
Ulkoinen asiakas on yrityksen ulkopuolelta tuleva suora tai epäsuora asiakas.
Sisäinen asiakas toimii yrityksen sisällä. Varsinkin suuremmissa yrityksissä yritys on jaettu tulosyksiköihin, jotka ostavat toisiltaan palveluita: esimerkiksi markkinointi ostaa IT-osastolta tietokoneet ja verkkoyhteydet.
Aiheesta muualla

Wikimedia Commonsissa on kuvia tai muita tiedostoja aiheesta .
Kuningaskuluttaja - Apua kuluttajalle
Andorra talviolympialaisissa 2018

Andorra osallistui Pyeongchangin talviolympialaisiin 2018. Maata edusti viisi urheilijaa kolmessa eri urheilumuodossa. Avajaisissa sekä päättäjäisissä joukkueen lippua kantoi maastohiihtäjä Irineu Esteve Altimiras.
Joukkue > Alppihiihto

Andorra sai alppihiihtoon maapaikan yhdelle miehelle ja yhdelle naiselle, ja liäksi paikkojen uudelleenjaossa yhden paikan haluamalleen urheilijalle.
Marc Oliveras
Joan Verdu Sanchez
Mireia Gutiérrez
Joukkue > Lumilautailu

Lluís Marín Tarroch
Joukkue > Maastohiihto

Andorra sai maastohiihtoon maapaikan yhdelle miehelle ja yhdelle naiselle, mutta päätti jättää naisen paikan käyttämättä.
Irineu Esteve Altimiras
Art Chapman

| Mitalit> Maa:   Kanada.Miesten koripallo. Olympialaiset  | Mitalit> Maa:   Kanada.Miesten koripallo. Olympialaiset  | Mitalit> Maa:   Kanada.Miesten koripallo. Olympialaiset  | Maa:   Kanada> Miesten koripallo. |
| --- | --- | --- | --- |
|  Hopeaa | Berliini 1936 |  |  |
Arthur St. Clair ”Art” Chapman (28. lokakuuta 1912 Victoria, Kanadan dominio, Brittiläinen imperiumi – 3. helmikuuta 1986 Nanaimo) oli kanadalainen koripalloilija ja olympiamitalisti.
Chapman voitti Kanadan maajoukkueessa olympiahopeaa Berliinissä 1936. Hän oli yli 190-senttisenä olympiajoukkueensa pisin pelaaja. Myös hänen veljensä Chuck Chapman kuului samaan joukkueeseen.
Andorra talviolympialaisissa 2014

Andorra osallistui Sotšin talviolympialaisiin 2014. Andorralaisten hiihtoseurojen jäsenet osallistuivat talviolympialaisiin vuosina 1952, 1956, 1960 ja 1964. He osallistuivat eri maiden joukkueissa, koska Andorra ei ollut olympiamaa ennen Innsbruckin olympialaisia 1976. Tällä kertaa Andorralla oli mukana 6 urheilijaa. Alppihiihtäjä Miterra Gutierrez toimi Andorran joukkueen lipunkantajana olympialaisten avajaisseremoniassa.
Joukkue > Alppihiihto

Kevin Esteve (Alppihiihto)
Mireia Gutierrez (Alppihiihto)
Marc Oliveras (Alppihiihto)
Joan Verdu Sanchez (Alppihiihto)
Joukkue > Ampumahiihto

Laure Soulie (Ampumahiihto)
Joukkue > Lumilautailu

Lluis Marin Tarroch (Lumilautailu)
Art Farmer

Art Farmer
Arthur Stewart ”Art” Farmer (21. elokuuta 1928 Council Bluffs, Iowa – 4. lokakuuta 1999 New York) oli yhdysvaltalainen jazzmuusikko, jonka soittimia olivat trumpetti ja flyygelitorvi. Farmer soitti myös hänelle räätälöityä näiden soitinten yhdistelmää nimeltä ”flumpet”.
Farmer syntyi Iowan osavaltion maaseudulla toisena identtisistä kaksospojista. Kun pojat olivat neljän vuoden ikäisiä, heidän vanhempansa erosivat ja isä kuoli työmaaonnettomuudessa terästehtaassa pian sen jälkeen. Äiti muutti lapsineen lapsuudenkotiinsa Arizonan Phoenixiin, jossa pojat aloittivat koulunsa. Art alkoi soittaa pianoa jo alaluokilla, kokeili sitten tuubaa ja viulua kunnes oma soitin löytyi ensin kornetista ja 13-vuotiaana trumpetista. Poikien ollessa teini-iässä perhe muutti Los Angelesiin, jossa molemmat alkoivat koulun ohella soittaa ammatikseen, kaksosveli Addison kontrabassoa. Sotavuosina työtilaisuuksia  oli paljon, kun monet vanhemmat muusikot olivat armeijan palveluksessa. Farmerin esikuvia trumpetisteina olivat tuolloin Dizzy Gillespie, Miles Davis ja Fats Navarro, kunnes ykkössuosikiksi nousi Freddie Webster. Farmer sanoo tuolloin keskittyneensä oman soundin löytymiseen, kun muut nuoret trumpetistit halusivat lähinnä soittaa yhä nopeammin. Farmer löysi oman tyylinsä vaihtamalla trumpetin pehmeämmin soivaan flyygelitorveen, jonka arvostusta soolosoittimena hän uransa kuluessa paransi.
Art Farmer sai nimeä kun hänen sävellyksensä ”Farmer’s Market” levytettiin vuonna 1952. Hän muutti tuolloin Los Angelesista New Yorkiin, jossa pääsi soittamaan muiden muassa pianisti Horace Silverin ja saksofonisti Sonny Rollinsin bebop-yhtyeissä. Hän kiinnostui vähitellen yhä kokeellisemmasta musiikinteosta työskentelemällä säveltäjien George Russell ja Teddy Charles sessioissa. Myös Quincy Jones ja Oliver Nelson käyttivät taitavaa Farmeria mielellään sovitustensa tulkitsijana. Farmer liittyi Gerry Mulliganin kvartettiin ja perusti yhdessä Benny Golsonin kanssa Jazztet-yhtyeen.
1960-luvun lopulla Farmer asettui asumaan Itävaltaan ja kiersi soittamassa ympäri maailmaa kuolemaansa asti asuen enimmäkseen Wienissä, mutta 1990-luvun alusta myös hankkimassaan toisessa kodissa New Yorkissa. Farmer levytti yli 50 albumia omalla nimellään, tusinan verran Jazztetin nimellä ja kymmeniä muita eri yhtyeenjohtajien kokoonpanoissa.
Käännös suomeksi
Botorpsströmmen

| Botorpsströmmen |
| --- | --- |
Maanosa:  Eurooppa
Maat:  Ruotsi
Läänit:  Kalmar
Maakunnat:  Småland
Kunnat:  Västervik
Vesistöalue ja valuma-alueen tietoja
Päävesistöalue:  Botorpsströmmenin vesistö
Pinta-ala:  998,8 km²  
Järvisyys:  11 % 
Pääuoman pituus:  75 km 
Pääuoman osuudet:  Botorpsströmmen (?) ←Mjötorpeån ←Hallingebergån ←Risetorpsån ←Tynnsån ←(oja Kyrksjönistä) ←Bådaån ←(oja Spillenistä)
Joen uoman kohteita
Alkulähde:  Långsjön, Ankarsrum, Västervik 
 :  57.6989°N, 16.3292°E
Laskupaikka:  Helgerum, Västervik
 :  57.6227°N, 16.5939°E
Mittaustietoja
Lähdekorkeus:  55,3 m  mpy.
Laskukorkeus:  0 m
Pituus:  0 km  (vedenkulku on muutettu)
Keskiylivirtaama:  19,6 m³/s (MHQ) 
Keskivirtaama:  6,13 m³/s (MQ) 
Keskialivirtaama:  2,07 m³/s (MNQ) 
Muuta
Botorpsströmmen on Ruotsissa Kalmarin läänissä virtaava lyhyt joki, joka kuuluu Botorpsströmmenin vesistössä sen 75 kilometriä pitkään pääuomaan.
Joen kulku

Botorpsströmmenin pääuoma on monivaiheinen ja se virtaa monien järvien kautta. Etenkin alajuoksulla vesireitti on padottu ja säännöstelty, jolloin järvet ja niiden väliset uomat muodostavat Botorpsströmmenin vesireitin. Vaikka reitillä näkyy kartoissa Botorpsströmmenin nimi, on ilman vesistöviranomaisten tarkempaa määrittelyä kertoa, missä kohtaa tämä virtaa.
Joen valuma-alueen pinta-ala on 999 neliökilometriä ja se laskee Itämeren pääaltaaseen Västervikin kunnassa.
Vesivoima

Botorpsströmmenin pääuomassa on 10 vesivoimalaitosta: Skaftet, Tovehult, Brunsö, Botorp, Svarteström, Ankarsrum, Odensvi, Havets kvarn, Tyllinge (Wattengropen) ja Totebo. Voimaloiden yhteisteho on 5,8 megawattia ja niiden vuosituotanto on noin 16,9 gigawattituntia.
Käännös suomeksi
Aroostook-sota

Aroostook -sota oli veretön rajakahakka Yhdysvaltojen ja Ison-Britannian välillä vuosina 1838–1839. Maat kiistelivät raja-alueesta Yhdysvaltain Mainen ja brittien hallitseman New Brunswickin välillä. Molemmilta puolilta saapuneiden siirtolaisten alkaessa kahakoida keskenään britit ja amerikkalaiset keskittivät alueelle joukkojaan. Tilanne päättyi kuitenkin lopulta aselepoon maaliskuussa 1839 ja rajan sopineeseen Websterin ja Ashburtonin sopimukseen 9. elokuuta 1842.
Tausta

Yhdysvalloilla ja Isolla-Britannialla oli 1800-luvun alussa useita rajakiistoja. Rajaseudut tunnettiin usein huonosti, tehdyt kartat olivat heikkolaatuisia ja halua kattavaan rajasopimuksen tekemiselle ei ollut. Etenkin Yhdysvalloissa rajakiistat ratkaistiin mieluummin yksi kerrallaan.
Vuonna 1798 New Brunswickin ja tuolloisen Massachusettsin raja määriteltiin kulkevan St. Croix -joella. Oli kuitenkin epäselvää, missä alueen pohjoisraja kulki. Kiistellyn alueen rajanvedosta oli neuvoteltu Ison-Britannian ja Yhdysvaltojen välillä ilman lopputulosta. Tilanne alkoi kärjistyä, kun Maine erosi Massachusettsista omaksi osavaltiokseen vuonna 1820. Alankomaiden kuningas teki vuonna 1831 välitysratkaisun, mutta ratkaisu hylättiin Yhdysvaltain senaatissa mainelaisten vastustuksen takia. Samaan aikaan kiistellylle alueelle muutti siirtolaisia sekä Kanadasta, että Yhdysvalloista.
Sota

Tilanne kärjistyi vuonna 1838, kun siirtolaiset molemmilta puolilta alkoivat muodostaa omia ryhmittymiään pidättäen vastapuolen siirtolaisia tunkeilijoina. Britit olivat lisäksi suunnitelleet 1830-luvulla rautatien rakentamista kiistellyllä alueella sijanneen Aroostookjoen kautta. Konflikti alueella sai nimensä joen mukaan. Maaliskuussa 1839 Mainen itselleen kuuluvana pitämälle alueelle Madawaskassa saapui brittijoukkoja. Mainessa alettiin kerätä kokoon 10 000:n miehen vapaaehtoisjoukkoa. Presidentti Martin Van Buren ja Yhdysvaltain kongressi päättivät puolestaan lähettää alueelle 50 000 miestä rauhanturvaajiksi kenraali Winfield Scottin johdolla. Lopulta uhkaava tilanne päättyi ilman verenvuodatusta solmittuun aselepoon 31. maaliskuuta 1839. Osapuolten välillä sovittiin kiistellyn alueen yhteishallinnasta, kunnes rajan kulusta löydettäisiin ratkaisu myöhemmin.
Ratkaisu

Yhdysvaltain uuden presidentin William Henry Harrisonin ulkoministeri Daniel Webster aloitti neuvottelut brittien neuvottelija Ashburtonin paroni Alexander Baringin kanssa vuonna 1841. Seuraavan vuoden puolella 9. elokuuta 1842 saatiin aikaan niin sanottu Websterin ja Ashburtonin sopimus, joka määritteli rajan paitsi Mainessa, mutta myös Suurilla järvillä, sekä Yläjärven ja Metsäjärven välillä.